मदन मौर्या फोटोग्राफरी का काम धीरेंद्र मोहन के जमाने से कर रहे हैं. और उनके पुत्र द्वय देवेश और तरुण गुप्ता ने भी मदन के मिजाज और काम को जांच परख लिया है. मदन न डरने वाला, न झुकने वाला, न काम में कोताही बरतने वाला. हमेशा एक्टिव रहने वाला फोटो जर्नलिस्ट. मेरठ में कहीं पत्ता भी खड़का तो सबसे पहले अगर किसी को खबर होगी तो मदन मौर्या हैं. नए फोटोग्राफर मदन का बहुत सम्मान करते हैं. और मदन भी उन नए लोगों को खूब संरक्षण देते हैं जो अपने काम और पत्रकारिता के प्रति ईमानदार होते हैं.